Okaya (Nagano)

Yaponiyaning Nagano prefekturasida joylashgan shahardir. 1-fevral, 2019-yil holatiga koʻra, shaharda 19.257 ta xonadonda 48.616 nafar aholi istiqomat qilga, aholi zichligi esa har kvadrat kilometrga 570 kishidan toʻgʻri keladi. Shaharning umumiy maydoni 85,10 kvadrat kilometr (32,86 mi²).

Geografiyasi 
Okaya Nagano prefekturasining markazida, Suva koʻlining gʻarbiy qirgʻogʻida va Tenryu daryosining boshlanish qismida joylashgan.

Atrofdagi munitsipalitetlar 

 Nagano prefekturasi
 Matsumoto
 Shiojiri
 Suva
 Shimosuva
 Tatsuno

Iqlimi 
Shahar issiq va nam yoz hamda nisbatan yumshoq qish bilan tavsiflangan iqlimga ega (Köppen iqlim tasnifi Cfa). Okayada oʻrtacha yillik harorat 10,6 °C ni tashkil etadi. Yillik oʻrtacha yogʻin miqdori 1281 mm boʻlib, sentyabr esa eng seryogʻin oy hisoblanadi. Avgustda eng yuqori harorat 23,6 °C, eng past harorati esa yanvarda, −1,9 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Okaya aholisi soni soʻnggi 50 yil ichida kamaygan.

Tarixi 
Hozirgi Okaya hududi qadimgi Shinano provinsiyasining bir qismi boʻlgan. Hirano qishlogʻi 1889-yil 1-aprelda munitsipalitetlar tizimining oʻrnatilishi bilan yaratilgan. Hirano 1936-yil 1-aprelda toʻgʻridan-toʻgʻri shahar maqomiga koʻtarildi va nomi Okaya deb oʻzgartirildi. U Yaponiyadagi oʻn bir qishlogʻidan biri boʻlib, ular toʻgʻridan-toʻgʻri shaharga aylanish uchun oraliq shaharcha bosqichini oʻtkazib yuborgan. Okaya 1951-yil 1-yanvarda qoʻshni Shijiri shahri va Chikumaji qishlogʻini, 1955-yil 1-yanvarda Minato qishlogʻini, 1955-yil 1-fevralda Kavagishi qishlogʻini va 1957-yil 25-martda Osachi qishlogʻi hududini oʻziga qoʻshib oldi.

Hukumat 
Okaya toʻgʻridan-toʻgʻri saylanadigan mer va 18 aʼzodan iborat bir palatali shahar qonun chiqaruvchi organi boʻlgan mer-kengash boshqaruv shakliga ega. Shahar Shimosuva bilan saylov okrugiga birlashtirilgan boʻlib, u Nagano prefekturasi assambleyasiga toʻrtta aʼzoni qoʻshish huquqiga ega. Milliy siyosat nuqtai nazaridan Okaya Chino, Shiojiri, Suva, Kiso tumani va Suva tumani bilan birlashtirilgan va Milliy Diet quyi palatasida Nagano 4-okrugini tashkil qilgan.

Iqtisodiyoti 
Mintaqaning mahalliy iqtisodiyoti asosan oʻrta va kichik biznesdan iborat, ammo baʼzi yirik korporatsiyalar, jumladan Seiko Epson, Olympus Corporation va Kyocera Okata shahrida oʻz zavodlariga ega.

Meidzi davridan Shovaning dastlabki davrigacha (1868—1930) Okaya hududi xorijdan yangi ipak oʻrash mashinasining kiritilishi tufayli Yaponiyaning eksportbop sifatli ipak ishlab chiqaruvchi shaharlaridan biri boʻlgan. Ikkinchi jahon urushidan keyin Okaya oʻz eʼtiborini soatlar va kameralar kabi mahsulotlarni ishlab chiqarishga qaratib, nozik mashinalar ishlab chiqaruvchi shahar sifatida tanildi.

Taʼlim tizimi 
Okayada yettita davlat boshlangʻich maktabi va shahar hukumati tomonidan boshqariladigan toʻrtta davlat oʻrta maktabi faoliyat yuritadi. Shaharda Nagano prefekturasi taʼlim kengashi tomonidan boshqariladigan uchta davlat yuqori maktabi ham mavjud.

Transporti

Temir yoʻl 

  Sharqiy Yaponiya temir yoʻl kompaniyasi — Chuo magistral liniyasi
 Okaya — Kavagishi

Magistral yoʻl 

  Nagano ekspress yoʻli
 Milliy yoʻnalish 20
 Milliy yoʻnalish 142

Xalqaro munosabatlar 

  - Mount Pleasant, Michigan, AQSH

Mahalliy diqqatga sazovor joylar 

 Okaya Onbashira va Taiko festivallari va unagi (ilon baligʻi) taomlari bilan mashhur.
 Okaya ipak muzeyi, Yaponiya ipak sanoatining mintaqa uchun ahamiyatini eslatib turish uchun 1964-yilda oʻz eshiklarini ochgan. Muzeyda eski ishlab chiqarish usullari va ipak ishlab chiqarish korxonalarida ishlaydigan odamlarning rasmlari bilan bir qatorda, eski mashinalar va Miyasaka Silk Reeling Co. tomonidan boshqariladigan toʻliq ishlaydigan ishlab chiqarish mahsulotlari mavjud.
 Nashikubo xarobalari, Jomon davridagi turar-joy izi, Milliy tarixiy yodgorlik.

Okayaning taniqli odamlari 

 Vatanabe Kunitake, sobiq Bosh vazir oʻrinbosari

Galereya

Manbalar

Havolalar 

 Rasmiy veb -sayt 

Nagano prefekturasidagi shaharlar
Okaya (Nagano)